การสร้างโรงงานไฟฟ้าแบบเป็นมิตรต่อสิ่งแวดล้อมในไลบีเรีย
ในไลบีเรีย กำลังมีการสร้างโรงไฟฟ้าแบบเป็นมิตรต่อสิ่งแวดล้อม ซึ่งจะนำต้นยางแก่มาใช้ในการผลิตกระแสไฟฟ้า
ยางพาราเป็นพืชเศรษฐกิจหลักของไลบีเรียมานานกว่า75 ปีแล้ว ไร่ยางพารา Firestone ทางตะวันออกของกรุงม็อนโรเวีย ยังคงเป็นธุรกิจด้านยางธรรมชาติใหญ่ที่สุดของโลกและเป็นธุรกิจหนึ่งในบรรดาธุรกิจต่างๆที่กลับเปิดทำการใหม่หลังจากสงครามกลางเมืองอันยาวนานของไลบีเรียความสำเร็จอย่างต่อเนื่องของบริษัทนี้ มีความสำคัญอย่างยิ่งต่อการฟื้นตัวทางเศรษฐกิจของไลบีเรีย ตอนนี้ต้นยางราว8 ล้านต้นอาจช่วยกระตุ้นการฟื้นตัวทางเศรษฐกิจ ด้วยการผลิตกระแสไฟฟ้าราคาต่ำ บริษัทBuchanan Renewable Energies กำลังสร้างโรงไฟฟ้าที่ไม่ก่อให้เกิดก๊าซเรือนกระจกโดยการใช้เศษไม้จากต้นยางแก่ ในการผลิตกระแสไฟฟ้าแก่ประชาชนในเมืองหลวง ในราคาเพียงครึ่งหนึ่งของที่จ่ายอยู่ซึ่งจะช่วยแก้ปัญหาความต้องการด้านพลังงานที่สูงขึ้น ขณะที่โรงไฟฟ้าพลังน้ำ Mt.Coffee จะต้องได้รับการซ่อมแซมในอีก 5 ปีข้างหน้า นอกจากนั้น การนำต้นยางพาราแก่ที่ไม่ให้ยางแล้วมาใช้ในการผลิตยางนั้น ยังช่วยกระตุ้นการผลิตยาง โดยเป็นการเปิดพื้นที่สำหรับการปลูกต้นยางใหม่ด้วย หากจัดการได้ดีการปรับพื้นที่และปลูกต้นยางใหม่ในรอบ 30 ปีจะทำให้มีแหล่งพลังงานสำหรับการแปรรูปหมุนเวียน และการผลิตยางได้เป็นปริมาณมากแล้วไลบีเรียยังมีรายได้จากการส่งออกเศษไม้ จากต้นยางแก่ไปยังยุโรปซึ่งใช้เป็นมวลชีวภาพสำหรับการผลิตพลังงาน หรือในการผลิตกระดานไม้อัดอีกด้วย ในปีนี้ไลบีเรียส่งเศษไม้ยางแก่ไปยังยุโรปแล้วราว 30,000 ตัน และจะส่งไปอีก 30,000ตันก่อนสิ้นปีนี้ John Strickland ประธานกรรมการบริษัท Buchanan Renewable Energies กล่าวว่าในการขยายงานนี้ จะทำให้มีงานทำมากขึ้นในเมืองต่างๆ รอบๆ บริเวณนั้น และว่าการที่กระแสไฟฟ้าราคาถูกลงจะช่วยให้มีการสร้างงานในธุรกิจรายย่อยต่างๆ มากขึ้นด้วยและเมื่อมีธุรกิจขึ้นมา ก็จะมีการลงทุน ซึ่งหมายถึงการมีงานให้คนทำมากขึ้นเรื่อยๆและนี่คือกุญแจสำหรับเศรษฐกิจ และความมั่นคง และเสถียรภาพในระยะยาวสำหรับไลบีเรีย ขณะที่ประเทศนี้ยังจะต้องฟื้นตัวจากสงครามกลางเมือง องค์การสหประชาชาติประมาณว่าไลบีเรียมีคนว่างงานถึง 80 % ตอนนี้การลงทุนของบริษัท Buchanan Renewable Energies ก็ทำให้มีการปรับปรุงถนนหนทางสะพาน และท่าเรือต่างๆ ในไลบีเรียกันแล้ว บริษัท Buchanan Renewable Energiesบอกว่ามีจุดมุ่งหมายที่จะผลิตกระแสไฟฟาจากแหล่งพลังงานธรรมชาติ ที่ไม่ใช้เป็นอาหารและแปรรูปหมุนเวียนยั่งยืนในอัฟริกาตะวันตกด้วยโครง การที่มุ่งลดการปล่อยก๊าซเรือนกระจก